पाएं अपने शहर की ताज़ा ख़बरें और फ्री ई-पेपरडाउनलोड करें
काेरोना महामारी की दूसरी लहर से उद्योग भी अछूते नहीं हैं। गेहूं की पर्याप्त उपलब्धता के बावजूद श्रमिकाें की कमी से अंचल की आटा मिलें बंद होने लगी हैं। अब तक 20 आटा मिलों में से करीब 8 मिलें बंद हो चुकी हैं। काेराेना कर्फ्यू में गली-माेहल्लों की आटा चक्कियां भी नहीं खुल पा रही हैं। इससे उत्पादन पर असर पड़ा है। यही कारण है कि काेराेना कर्फ्यू के पहले तक जो आटा 21 से 22 रुपए किलो मिल रहा थाए उसके दाम अब 27 से 28 रुपए प्रति किलो पर जा पहुंचे हैं। रोजाना की खपत भी 600 क्विंटल से बढ़कर 1000 क्विंटल पर जा पहुंची है।
काेराेना कर्फ्यू से पहले तक सभी मिलें चालू रहने से रोजाना उत्पादन 1100 टन हो रहा था
कारोबारियों के अनुसार इस समय गेहूं की पर्याप्त आवक है। अभी अधिकांश गेहूं सरकारी खरीद (1975 रुपए क्विंटल) में जा रहा है। मंडियों में गेहूं 1800 से 1850 रुपए क्विंटल बिक रहा है। बाजार में मिल क्वालिटी के गेहूं की कीमत 2100 से 2200 रुपए क्विंटल है। मिलें इसी कीमत पर गेहूं खरीद पर आटा तैयार कर रही हैं। काेराेना कर्फ्यू से पहले तक सभी मिलें चालू रहने से रोजाना उत्पादन 1100 टन हो रहा था, लेकिन काेराेना कर्फ्यू श्रमिकों के चले जाने से मिलें बंद हो गई हैं। इससे उत्पादन गिर गया है। जो लोग गेहूं लेकर गली- माेहल्लों की आटा चक्कियों पर आटा पिसवा लिया करते थे । वे भी बंद हैं। उन्हें भी अब पैकिंग वाले आटे पर निर्भर रहना पड़ रहा है। इससे कीमतों में उछाल आया है।
उत्पादन पर असर पड़ा
^गेहूं की आवक पर्याप्त है, लेकिन मिलों को चलाने के लिए श्रमिकों की सबसे अधिक कमी है। काेराेना कर्फ्यू से पहले तक अंचल की 20 आटा मिलों में रोजाना करीब 1100 टन आटा बनाया जा रहा था। श्रमिक चले जाने से करीब आठ मिलें बंद हो गई हैं। इसका असर उत्पादन पर पड़ा है।
-मोहन गर्ग, आटा मिल संचालक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn